ΤΟ ΘΑΥΜΑ
Γεια σας.
Αυτή είναι η αρχή.
Η αρχή μιας ταινίας που λέγεται Το Θαύμα.
Οι άνθρωποι που θα συναντήσετε,
οι χαρακτήρες,
πιστεύουν την ιστορία τους με απόλυτη αφοσίωση.
Δεν είμαστε τίποτα χωρίς ιστορίες,
οπότε σας προσκαλούμε να πιστέψετε αυτήν εδώ.
Είμαστε στο 1862.
Φύγαμε από την Αγγλία για την Ιρλανδία.
Ο απόηχος του Μεγάλου Λιμού είναι ακόμα αισθητός
και οι Ιρλανδοί θεωρούν την Αγγλία υπεύθυνη για την καταστροφή.
Εκεί κάθεται μια νοσοκόμα.
Μια Αγγλίδα νοσοκόμα.
Ταξιδεύει ολομόναχη.
Μαζί της ξεκινάμε.
Θα 'σαι η Αγγλίδα νοσοκόμα.
Είμαι;
Περιμένω μια μοναχή και μια νοσοκόμα. Μοναχή δεν είσαι, πάντως.
Όχι.
Μάγκι!
Νόμιζα ότι θα έμενα με την οικογένεια.
Με τους Ο'Ντόνελ.
-Συγγνώμη που σε απογοητεύουμε. -Όχι, δεν…
Δεν θα 'χαν χώρο. Οι Ο'Ντόνελ μένουν μακριά απ' το χωριό.
Εσύ κι η μοναχή θα μείνετε εδώ.
-Μα γιατί μοναχή; -Καλώς ήρθες στην Ιρλανδία.
Το δωμάτιό σου.
Κατέβα στις οκτώ για πρωινό.
Καλημέρα.
Ήρθες να κάνεις πειράματα στην Άννα;
Όχι.
Την ξέρετε;
Όλοι γνωρίζονται εδώ, κυρία Ράιτ.
Καθόμασταν στο ίδιο θρανίο.
Αλήθεια;
Ευλογηθήκατε με πολλές κόρες, κα Ράιαν.
Μόνο αυτή είναι δική μου. Οι άλλες είναι της πρώτης κας Ράιαν.
Ξεγελάστηκα, θα 'λεγα εγώ.
Κυρία Ράιτ, η επιτροπή περιμένει.
Άσ' τη να φάει πρωινό.
Παρακαλώ.
Ευχαριστώ.
Δύο εβδομάδες παρακολούθηση.
Αποφασίστηκε.
Πολλές οι δύο βδομάδες.
Να είμαστε ενδελεχείς.
Περαστικοί και αδιάκριτοι πηγαίνουν συνέχεια να δουν το παιδί.
Κι οι εφημερίδες.
Πότε θα πάψει ο χλευασμός λόγω των δημοσιογραφικών ορέξεων κάποιων;
-Ιατρικό άρθρο ήταν. -Σε εθνική εφημερίδα.
Να ερωτήσω, κύριοι;
Κανείς δεν μου έχει πει τι ακριβώς έχει το κορίτσι.
Τίποτα απολύτως.
Πολύ καλά.
Να επιστρέψω στην Αγγλία, τότε.
Η Άννα Ο'Ντόνελ δεν τρώει.
Αν ο ασθενής στο νοσοκομείο δεν τρώει, τον αναγκάζουμε.
Το κορίτσι δεν θα αναγκαστεί.
Ούτε θα ανακριθεί ούτε θα πιεστεί.
Αλλά ούτε και θα στερηθεί την τροφή αν τη ζητήσει.
Το κορίτσι έχει επιζήσει ως από θαύμα χωρίς τροφή
από τα 11α γενέθλιά της.
Δεν τα έχει καταφέρει από "θαύμα".
Η παρακολούθηση έχει ως σκοπό να προσδιορίσει
πώς ακριβώς έχει επιζήσει χωρίς τροφή η Άννα Ο'Ντόνελ.
Να την παρατηρούμε θέλετε;
Ναι.
Προτείνουμε οκτάωρες βάρδιες,
με αλλαγή στις πέντε το πρωί,
στη μία το μεσημέρι και στις εννιά το βράδυ.
Σας βολεύει;
Δεν θα συζητάτε μεταξύ σας περί του θέματος.
Τη 14η ημέρα,
η καθεμιά σας θα παρουσιάσει τη μαρτυρία της.
Πόσο καιρό ακριβώς έχει να φάει το κορίτσι;
Τέσσερις μήνες.
Αυτό είναι αδύνατον.
Γιατί όχι δύο νοσοκόμες, δρ ΜακΜπρίρτι;
Η αδελφή Μάικλ είναι η δεύτερη νοσοκόμα, κα Ράιτ.
Οι Ο'Ντόνελ ένιωσαν πιο άνετα με την πρόταση μιας μοναχής,
όπως και τα μέλη της επιτροπής που κλίνουν λιγότερο προς την επιστήμη.
Να υποθέσω ότι είναι κλινήρης;
Καλύτερα να μην υποθέτετε.
Φτάσαμε.
-Καλημέρα, γιατρέ. -Καλημέρα, Ρόζαλιν.
Χαίρετε.
-Γιατρέ. -Ευχαριστώ.
Θα μου πείτε το ιστορικό της κόρης σας, κα Ο'Ντόνελ;
Τι ιστορικό έχει ένα παιδί;
Έχει να φάει τέσσερις μήνες. Σωστά;
Σωστά.
Θα την περιγράφατε ως "υγιή";
Είναι λίγο αδυνατισμένη.
Αλλά δεν παραπονιέται.
Και η όρεξή της;
Ποτέ λαίμαργη.
Μπορώ να δω το κορίτσι;
Έχει επισκέπτες αυτήν τη στιγμή.
Επισκέπτες.
Συνέχεια.
Από παντού.
Κύριε Ο'Ντόνελ, πώς είστε;
Γιατρέ.
Από δω η κυρία Ράιτ.
Σημαίνει "Είσαι ευπρόσδεκτη".
Ευχαριστώ.
Ίσως…
Πιστεύω ότι η παρακολούθηση
θα πραγματοποιηθεί πιο σωστά σ' ένα νοσοκομείο.
Όχι.
Δεν θα πάρετε το κοριτσάκι μου.
Ευχαριστούμε.
Για τον κόπο σας.
Κανένας κόπος.
Κάτι για το κορίτσι.
Στο κουτί με τις δωρεές, αφού επιμένετε.
Είναι θησαυρός.
Ένα θαύμα.
Ευχαριστώ, γιατρέ.
Εγώ ευχαριστώ, νοσοκόμα Ράιτ.
…τίμιε σταυρέ,
που σε κόσμησαν τα τρυφερά, λεπτά και πανάγια μέλη
του Σωτήρα Χριστού μου,
που σ' έβαψαν οι σταγόνες απ' το τίμιο αίμα Του.
Γεια σου, Άννα.
Γεια.
Ονομάζομαι Ελίζαμπεθ Ράιτ. Λέγε με κυρία Ράιτ.
Μου επιτρέπεις;
Άνοιξε, παρακαλώ.
Σήκωσε τα χέρια.
Κατέβασέ τα.
Γύρνα.
Γύρνα πάλι.
Άνοιξε καλά τα μάτια.
Φαίνεσαι καλά, Άννα.
Νιώθεις άγχος;
Γιατί να νιώθω άγχος;
Λόγω των ξένων.
Όπως εγώ.
Ξέρεις γιατί ήρθα;
Για να βεβαιωθείτε ότι δεν τρώω.
Για να σε παρατηρήσω.
Όχι για να μην αφήσω να φας.
Ξέρεις τους κινδύνους μιας μακράς νηστείας;
Δεν χρειάζομαι τροφή.
Ζω με μάννα.
Απ' τον ουρανό.
Και πώς νιώθεις;
Χορτάτη.
Ο γιος σας λείπει, κύριε Ο'Ντόνελ.
Ο Πατ μάς άφησε. Ο Θεός να τον προσέχει.
Εσείς δεν έχετε παιδιά;
Όχι.
Χηρεύσασα.
Ούτε χρόνο δεν κλείσαμε.
Σε λατρεύω, τίμιε σταυρέ,
που σε κόσμησαν τα τρυφερά, λεπτά και πανάγια μέλη
του Σωτήρα Χριστού μου,
που σ' έβαψαν οι σταγόνες απ' το τίμιο αίμα Του.
Αμήν.
Καλησπέρα, αδελφή.
Καλησπέρα.
Λοιπόν;
Με κάλεσαν να έρθω τόσο μακριά…
Δεν σ' ανάγκασε κανείς.
-Άλλο ένα; -Ναι, δύο.
Για να δώσω τη γνωμάτευσή μου…
Δώσ' τη σ' εμένα.
…τη γνωμάτευσή μου για ένα κορίτσι,
στο οποίο ίσως με κάποιον τρόπο δίνουν κρυφά φαγητό.
Σωστό μου ακούγεται.
Τι σόι οπισθοδρομικό χωριό φέρνει από αλλού νοσοκόμα
για κάτι τέτοιο;
"Οπισθοδρομικό χωριό". Δεν ήσουν νοσοκόμα στην Κριμαία;
Ακριβώς, κε Ράιαν. Αυτό δεν είναι καθήκον νοσοκόμας.
Σε πληρώνουν αδρά για να στρογγυλοκάθεσαι 14 μέρες.
Κι εγώ πληρώνω να κάτσεις…
Σε προειδοποιώ!
Απόδειξε ότι είναι ανοησίες.
Απόδειξέ το και τσακίσου από κει που 'ρθες.
Ζωγράφισα τα μάτια του.
Μετά.
Παρανόησα.
Νόμιζα πως ο γιος σας μετανάστευσε.
Θέλω τα παιδιά μου κοντά.
Λυπάμαι.
Τους καλύτερους
τους παίρνει νωρίς για αγγέλους Του.
Να επιστρέψουμε;
Όχι.
Ο καθαρός αέρας σού κάνει καλό.
Μεγάλες μπότες.
Ήταν του αδερφού μου.
Πεινάς;
Θέλεις λίγο νερό;
Ευχαριστώ.
Θέλεις άλλο;
Όχι, ευχαριστώ.
Ποια είναι αυτή;
Η Αγία Καικιλία.
Η προστάτιδα της μουσικής.
Την άκουγε στην καρδιά της.
Τυχερή η Αγία Καικιλία.
Η Αγία Λουκία.
Προστάτιδα των αόμματων και των οφθαλμών.
Η Αγία Αγνή. Της παρθενίας και της αγνότητας.
Έχεις αγαπημένη;
Δείτε αυτό.
Ο μυστικός γάμος της Αγίας Αικατερίνης με τον Ιησού βρέφος.
Της έδωσε μια βέρα, αλλά μόνο εκείνη την έβλεπε.
Όλοι γίνονται εκλεκτοί.
Και άγιοι και αμαρτωλοί.
Η Ελισάβετ της Ουγγαρίας.
Χήρα κι εκείνη.
Η χειρότερη αμαρτία.
Όχι. Καθόλου.
Δεν εννοούσα αυτό.
Το ξέρω.
Η οικογένειά σας σάς φωνάζει Ελίζαμπεθ;
Ή Ελάιζα;
Ή μήπως Μπέτι;
Δεν με φωνάζουν.
Δεν έχω οικογένεια πια.
Λυπάμαι.
Δεν μοιάζει με κορίτσι που έχει τέσσερις μήνες να φάει, σωστά;
Πράγματι.
Τι ισχυρή η ζωτική της δύναμη!
Νιώθεις ότι είσαι καλά, Άννα;
Πολύ καλά, πάτερ.
Ευχαριστώ.
Τι καλό κορίτσι.
Μείνε ακίνητη.
Ένα,
δύο,
τρία,
τέσσερα…
Κι αν την Άννα τη θρέφει
μια δύναμη που δεν κατανοούμε ακόμα;
Όπως;
Απ' τον μαγνητισμό ίσως;
Από μόρια κάποιας ευωδιάς;
Την Άννα ενοχλούν συνεχώς επισκέπτες.
Η σοβαρή μελέτη θέλει ησυχία και απομόνωση, γιατρέ.
Γιατρέ.
Τρως και για την ασθενή πέρα από σένα;
Ήταν αγένεια.
Συγγνώμη.
Γουίλ Μπερν, Daily Telegraph.
Απ' το Λονδίνο.
Όπως εσύ.
Ήλπιζα σε μια συνέντευξη με το κορίτσι.
Δεν δέχεται επισκέψεις.
Εντολή γιατρού.
Σ' αυτόν ποιος δίνει;
Εκείνος ξεκίνησε το όλο θέμα. Ο καλός γιατρός.
Γράφω άρθρο για το κορίτσι.
Τη δουλειά μου κάνω.
Κι εγώ τη δική μου.
Ίσως θα μπορούσα να πάρω συνέντευξη από σένα, τότε;
Η Νάιτινγκεϊλ που ήρθε να την προσέχει.
Δεν θα μιλούσα ποτέ για ασθενή.
Και όχι σε δημοσιογράφο.
Για να ξέρεις, έχω αρθρογραφήσει για πολλά έντυπα.
Άρα τα πάντα για ένα σελίνι.
Γιατί διέσχισες τον ωκεανό για να γίνεις δεσμοφύλακας σ' ένα παιδί;
Κίτι.
Τι έφαγε η Άννα τελευταία φορά;
Θυμάσαι;
Τη σάρκα του Σωτήρα μας.
Η Κοινωνία της συνέπεσε με την ημέρα των γενεθλίων της.
Ήταν ευλογημένη μέρα.
Άρα μόνο νερό και σιτάρι;
Όχι μόνο νερό και σιτάρι, κυρία μου.
Το σώμα και το αίμα του Χριστού.
Αυτό είναι μια ιστορία. Εγώ ψάχνω γεγονότα.
Συγγνώμη.
Δεν…
Γι' αυτό είμαι εδώ.
Για να ξεχωρίσω…
Εγώ ξεθάβω το χορτάρι, εσύ την αλήθεια.
Έτσι ακριβώς.
Κι εσύ χρειάζεσαι τις ιστορίες σου.
Τα γράφεις στο σημειωματάριό σου.
Ευχαριστώ.
Κανονική βίβλο γράφεις.
Γεια σας και πάλι.
Σας το είπα.
Δεν είμαστε τίποτα χωρίς ιστορίες.
Το έφερε ο πάτερ Θαδδαίος.
Είπε ότι ζητήσατε λύχνο.
Πράγματι.
Τα κεριά δεν φέγγουν αρκετά.
Όνειρα γλυκά.
Πρέπει να επαγρυπνούμε, αδελφή.
Λειτουργεί με υγρό καύσης.
Καλόν ύπνο.
Και πρέπει να κόβετε το φιτίλι.
Θα τα καταφέρω.
Καληνύχτα, Κίτι.
Μπορείς να κοιμηθείς με το φως;
Ναι. Ευχαριστώ, κυρία…
Μπέτσι;
Νοσοκόμα Ράιτ, δεσποινίς μου.
-Τίποτα; -Δεν συζητάμε.
Καληνύχτα, Άννα.
Καληνύχτα, αδελφή.
…που σ' έβαψαν οι σταγόνες απ' το τίμιο αίμα Του.
Αμήν.
Καλημέρα, Άννα.
Καλημέρα…
Λίλι;
Αν είναι κάθε φορά να με λες αλλιώς, θα σ' το κάνω κι εγώ.
Καλημέρα,
Λίζι.
Να σε φωνάζω Άνι;
Άναμπελ;
Χάνα, ίσως;
Μα έτσι θα ήμουν άλλη.
Όχι εγώ.
Νάνσι.
Ή Ναν.
Ναν. Μ' αρέσει το Ναν.
Λοιπόν, Ναν…
σου οφείλω μια συγγνώμη.
Εχθές το βράδυ,
έσπασα έναν θησαυρό σου και ζητώ συγγνώμη.
Η τούφα είναι του αδερφού σου;
Θα σου λείπει.
Στη μητέρα σου λείπει πολύ.
Η θλίψη είναι το φτυάρι του Θεού.
Τι θα πει αυτό;
Ετοιμάζει το έδαφος.
Να σου πω κάτι;
Η μητέρα μου με φώναζε Λιμπ.
Λιμπ.
Κυρία Λιμπ.
Χαίρε, κεχαριτωμένη Μαρία, ο Κύριος μετά Σου.
Ευλογημένη…
Είδατε τίποτα;
Δεν υπάρχει κάτι να δω.
Μάλιστα.
Καλημέρα, γλυκιά μου.
Άγγελε του Θεού, φύλακά μου,
σ' εσένα η αγάπη…
Κυρία Λιμπ;
Ναι;
Αληθεύει ότι πήγατε στον πόλεμο;
Ναι.
Γύρνα. Κάθισε, σε παρακαλώ.
Πώς ήταν;
Ήταν δύσκολα.
Φρόντιζα στρατιώτες.
Άντρες που είχαν δει φρικαλεότητες.
Και που τις είχαν κάνει.
Ήταν πολύ άρρωστοι;
Κάποιοι απ' αυτούς, ναι.
Αλλά…
Είναι μεγάλο προνόμιο.
Να είσαι με τους ανθρώπους στο τέλος.
Μιλούν.
Λένε τις ιστορίες τους.
Άνοιξε.
Οι ψυχές στο Καθαρτήριο πρέπει να καούν για λίγο,
για να καθαρίσουν.
Αλλά οι ψυχές στην Κόλαση καίνε για πάντα.
Ο αδερφός σου είναι στον Παράδεισο;
Δεν μπορούμε να ξέρουμε, κα Λιμπ.
Υπέθετα ότι θα επέστρεφες στο Λονδίνο πια.
Μακάρι.
Ζητούν καθημερινές ενημερώσεις γι' αυτό το θέμα διεθνούς εμβέλειας.
Μα εγώ μπορώ να προσφέρω μόνο σατιρική μυθοπλασία.
Ζητώ ξανά τη βοήθειά σου.
Ρώτα τη μοναχή.
Αν με δει, θα με ραβδίσει.
Έχω αμαρτήσει πολύ. Φαίνεται.
Θα πουλούσε ως ιστορία, πάντως.
Βγάζουν λεφτά εις βάρος της;
Στο κουτί με τις δωρεές.
Άρα λεφτά για την εκκλησία;
Όχι αρκετά για τόσο κόπο.
Ο γιατρός; Για τη φήμη του;
Όχι.
Θαυμάζει τη ζωτική της δύναμη.
Ο Φλιν;
Του ανήκει το σπίτι κι είναι ο πιο ένθερμος.
Θέλει διακαώς να είναι θαυματουργό παιδί.
Δεν έρχεται ποτέ, αν εννοείς αυτό.
Το κορίτσι τα κάνει όλα;
Την παρακολουθώ μέχρι που καίνε τα μάτια μου.
Αυτές τις μέρες μόνο νερό έχει μπει στα χείλη της.
Είναι ηθοποιός.
Θεέ μου, ευλόγησε το κρεβάτι μου.
Καθώς ξαπλώνω για να κοιμηθώ,
προσφέρω την ψυχή μου στον Θεό.
Κι αν πεθάνω προτού ξυπνήσω,
την ψυχή μου στον Θεό θα χαρίσω.
Ξύπνα με τώρα, ή και ποτέ,
την ψυχή μου…
Στο εξής, κανείς δεν θα την πλησιάζει.
Μόνο εγώ κι η αδελφή θα την ακουμπάμε.
Φύγετε, παρακαλώ.
Δεν μπορείς.
Σηκωθείτε. Το απαιτεί η παρακολούθηση.
Λέμε καληνύχτα στην κόρη μας.
Κάντε το απ' τη σκάλα. Άννα, εδώ.
Αδελφή Μάικλ;
Εντολές του δρα ΜακΜπρίρτι;
-Εμπρός. -Το φιλί της μάνας είναι ιερό.
Καληνύχτα.
Θα τελειώσει σύντομα.
Πώς χωρίζει μια ξένη ένα παιδί απ' τους δικούς του;
Δεν έχει βραστό.
Δεν πειράζει.
-Θα δω τι έχω. -Ευχαριστώ.
Η νοσοκόμα.
Ευχαριστώ για τη βοήθεια.
Πώς είναι η θεατρίνα;
Δεν είναι καλά.
Αλλά δεν φαίνεται να λιμοκτονεί.
Όχι βέβαια. Την ταΐζουν.
Ξέρει πολλά κόλπα. Τίνος το πιόνι είναι;
Δεν περίμενα να σε ρίξει κι εσένα τόσο εύκολα.
Είναι ειλικρινής.
Έλα.
Άσε με να τη γνωρίσω.
Φρέσκια οπτική.
Θα καλοπιάσω την αγία σου και θα πει αμέσως την αλήθεια.
Πολλή αυτοπεποίθηση έχεις.
Απαγόρευσα την είσοδο στην οικογένειά της,
οπότε η αλήθεια δεν θ' αργήσει.
Έτσι σταματάς την πρόσληψη τροφής της.
Η ιστορία του κοριτσιού που δεν τρώει θα βγει αληθινή.
Μπορεί να πεθάνει.
Εκτός αν μιλήσουν πρώτοι.
Αν μιλήσουν, θα τους διώξουν απ' το σπίτι,
θα τους αφορίσουν,
θα τους σύρουν στα δικαστήρια για παραπλάνηση, απόκρυψη,
συνωμοσία για εξαπάτηση.
Λες να το δεχτούν αυτοί που συναναστρέφεσαι τόσο καιρό;
Ευχαριστώ, Μάγκι.
-Γεια σου, καλή μου. -Γεια.
Γεια σου, Άννα.
Πήγαινε πάνω, Άννα.
-Εμπρός. -Μην ανησυχείς, γλυκιά μου.
Κυρία Ράιτ,
η Ρόζαλιν μου λέει ότι την κρατάς μακριά απ' το παιδί της.
Λυπάμαι.
Προς χάριν αντικειμενικότητας, δεν θα την αγγίξει κανείς.
Δεν θα καταλάβεις ποτέ.
Η μόνη μου έγνοια ως ιερέα της ενορίας
είναι να βρουν τη γαλήνη.
Τότε, γιατί επιτρέπετε τέτοια μωρία;
Δεν είναι καθήκον σας να μας αμφισβητείτε, νοσοκόμα.
Είστε εδώ μόνο για να παρακολουθείτε.
Αφήστε με, τότε.
Σε λατρεύω, τίμιε σταυρέ,
που σε κόσμησαν τα τρυφερά, λεπτά και πανάγια μέλη
του Σωτήρα Χριστού μου,
που σ' έβαψαν οι σταγόνες απ' το τίμιο αίμα Του.
Αμήν.
Κοίτα πάνω.
Κοίτα εμένα.
Άνοιξε.
Φτύσε το.
Μη φοβάσαι. Φτύσε το.
Χαιρέτα μου τον Γουίλ.
Τον κύριο Μπερν; Τον ξέρεις;
Τον ήξερα όταν ήμασταν παιδιά.
Μετά πήγε σχολείο και…
Εγώ όχι.
Δουλεύει στις εφημερίδες τώρα.
Οι δικοί του κλείστηκαν στο σπίτι τους.
Όταν έφυγε.
Όταν ήρθε ο Λιμός,
σφράγισαν την πόρτα από μέσα.
Γιατί το έκαναν;
Για να είναι μόνοι.
Για να γλιτώσουν την ντροπή αν πέθαιναν στον δρόμο.
Όχι.
Χαιρέτα τον μου, εντάξει;
Κυρία Ράιτ.
Τι συμβαίνει;
Η Κίτι μού είπε για τους δικούς σου.
Δεν ήξερα. Συγγνώμη.
Τι σου είπε;
Τα πιο αποτρόπαια.
Δεν ήσουν εδώ.
Θα τους είχες βοηθήσει αν ήσουν.
Σ' ευχαριστώ.
Όχι, αλίμονο.
Εγώ σ' ευχαριστώ.
Νόμιζα ότι δεν με συμπαθείς.
Συμπαθώ με τον τρόπο μου.
Είχα ένα μωρό.
Έζησε τρεις βδομάδες και δύο μέρες.
Λυπάμαι.
Και ο άντρας σου;
Εξαφανίστηκε λίγες μέρες μετά.
Ή πέθανε, το ίδιο κάνει.
Σε λατρεύω, τίμιε σταυρέ,
που σε κόσμησαν τα τρυφερά, λεπτά και πανάγια μέλη
του Σωτήρα Χριστού μου,
που σ' έβαψαν οι σταγόνες απ' το τίμιο αίμα Του.
Αμήν.
Ο πάτερ Θαδδαίος σε βάζει να το λες κάθε ώρα και λεπτό;
Όχι ο πάτερ Θαδδαίος.
Τριάντα τρεις φορές.
Γιατί τριάντα τρεις φορές;
Η ηλικία του Κυρίου μας. Αναστήθηκε μετά από τρεις μέρες.
Ιερός αριθμός το τρία.
Επισκέπτης είναι;
Όχι.
Είναι ο φίλος μου.
Καλημέρα, Άννα.
Είμαι ο Γουίλ. Αυτός είναι ο Μπάρι.
"Σε όλα τα βασίλεια έχω ταξιδέψει
και, είτε μέρα είτε νύχτα, κανείς δεν με βλέπει.
Τι είμαι;"
Κάποιος αόρατος,
που πάει παντού.
Ή κάτι;
Δεν χρειάζεται στοιχεία.
Ο άνεμος;
Ο κύριος Μπερν έχει ταξιδέψει σε πολλά βασίλεια.
Ήταν ανταποκριτής στη Ρωσία, στο Παντζάμπ, στην Αίγυπτο.
Έχετε δει τη Σφίγγα της Γκίζας;
Έκατσα και στην πλάτη της.
Είκοσι μέτρα ύψος.
Ορίστε.
Τι είναι;
Λέγεται θαυματρόπιο.
Πρέπει να στρίψεις το σκοινί μεταξύ αντίχειρα και δείκτη.
Είναι σε κλουβί ή ελεύθερο;
Εσύ αποφασίζεις.
Μέσα. Έξω.
"Και αφού το δ…
το δέρμα μου θα…
φθ…"
Φθαρεί.
"…φθαρεί,
πάλι με τη…"
Σάρκα.
"…σάρκα μου θα βλέπω τον Θεό.
Εγώ ο ίδιος
θα Τον δω".
Κυρία Ο'Ντόνελ,
θα βλέπετε ότι η Άννα εξασθενεί.
Είναι χλομή. Κουρασμένη.
Ήταν μια χαρά
τόσους μήνες, μέχρι που μας την πήρες.
Κύριε Ο'Ντόνελ,
δεν θέλετε να γίνει καλά η κόρη σας;
Όσο τίποτα άλλο.
Τότε, ζητήστε της να φάει.
Μ' έβαλε να ορκιστώ.
Στα γενέθλιά της.
Μ' έβαλε να ορκιστώ
ότι δεν θα της ξαναζητήσω να φάει.
Για τη γυναίκα μου…
και τα παιδιά μου.
Είναι το τελετουργικό μου.
Για να τους θυμάμαι.
Λοιπόν…
Αναφέρει ότι πονάει;
Ξέρετε ότι η Άννα δεν παραπονιέται.
Κι αν έχει αποκτήσει την ικανότητα
να μετατρέπει το φως του ήλιου σε ενέργεια
όπως τα φυτά;
Η Άννα κινδυνεύει.
Οι μεγάλες ανακαλύψεις της επιστήμης,
από την εποχή του Αρχιμήδη ως του Νεύτωνα,
έμοιαζαν να είναι προϊόντα μαύρης μαγείας,
σωστά, νοσοκόμα;
Για αφροσύνη πρόκειται. Σταματήστε την παρακολούθηση.
-Κα Ράιτ… -Αναιμία, υδρωπικία, σκορβούτο, πελλάγρα…
Νοσοκόμα είστε.
Σας παρακαλώ, μη βγάζετε διάγνωση.
Σας πληρώνουν για να βλέπετε, όχι να παρεμβαίνετε.
Δεν είστε η μητέρα της ούτε ο γιατρός της.
Ξεπερνάτε τα όρια, κυρία.
Αν η Άννα δεν φάει, θα πεθάνει.
Κάντε απλώς τη δουλειά σας.
Μπορώ να φάω κάτι, παρακαλώ;
Θα φάμε σε λίγο.
Αν θέλει να φάει, θα της δώσουμε.
Έχει σούπα στην κουζίνα.
Θα ήθελα λίγη. Ευχαριστώ.
-Δεν είναι ζεστή. -Δεν πειράζει.
Ευχαριστώ, Κίτι.
Κυρία Λιμπ;
Άνοιξε το στόμα, Άννα.
Αφού δεν τρως μόνη σου, θα σε αναγκάσω.
-Κυρία Λιμπ, όχι. -Άνοιξε το στόμα.
-Σας παρακαλώ. -Άνοιξε.
Αλλιώς, θα πονέσεις.
-Άνοιξε το στόμα, Άννα. -Όχι.
-Σας παρακαλώ. -Άννα, σταμάτα!
Άνοιξε.
Άννα, άνοιξε.
Άνοιξε.
Συγγνώμη.
Συγχώρα με.
Άννα;
Συμβαίνει κάτι;
Όλα εντάξει.
Είσαι καλά;
-Καλύτερα να γυρίσουμε. -Όχι.
Θέλω να σου δείξω κάτι.
-Άλλη φορά, Άννα. Έλα… -Όχι σ' εσένα.
Σ' εσένα.
Άννα, πρόσεχε.
Το ιερό πηγάδι.
Ερχόμασταν όταν ήμασταν…
"Γύρνα τα βότσαλα στο…"
"Κοίλωμα".
"Κοίλωμα.
Τρίψε ένα πανί στο τραύμα και δέσε το στον κράταιγο".
Ναι.
"Μέχρι να σκιστεί,
ο πόνος σου θα 'χει περάσει".
Έστειλα το άρθρο μου.
"Σταδιακός Φόνος".
Πείσε τους υπόλοιπους στην επιτροπή.
-Θα πεθάνει. -Σταμάτα.
Άννα;
Άννα.
Άννα, εδώ είμαι.
Δώσ' τη μου.
Δεν μπορείς να μπεις. Έλα, Άννα.
-Πρέπει να τελειώσει. -Έλα.
Άννα!
Εδώ είναι.
Απλώς λιγοθύμησα, μαμά.
Θα ήθελες…
Θα ήθελες να σου φέρω κάτι;
Τίποτα;
Απολύτως τίποτα, Άννα;
Λίγο θα κοιμηθώ, μαμά.
Και μετά θα ξυπνήσω.
Μετά θα ξυπνήσεις.
Πώς είναι;
"Η μικρή Άννα Ο'Ντόνελ,
το μόνο εν ζωή παιδί ενός ταπεινού εργάτη βάλτων,
φαίνεται να τρέφεται μόνο με αέρα".
Η καλύτερη δασκάλα.
Γιατί είναι στην καρέκλα;
Ο δρ ΜακΜπρίρτι την έφερε. Τη δανείστηκε από τον Σερ Ότγουεϊ.
Μέχρι να γίνει καλύτερα η Άννα.
Γείρε μπροστά, Άννα.
Εισπνοή.
Ξανά.
Μέσα.
Έξω.
Μέσα.
Έξω.
Ανακάθισε.
Σφίξε το χέρι μου. Σφίξε το.
Ευχαριστώ, αδελφή.
Ήρθατε λίγο νωρίς.
-Άννα. -Αντίο.
-Ευχαριστώ. -Καλημέρα.
"Μάννα από τον ουρανό".
Ζούσες με μάννα.
"Το φιλί της μάνας είναι ιερό".
Δεν μας καταλαβαίνεις.
Όχι, αλλά…
καταλαβαίνω ότι η μητέρα σου έφτυνε μασημένη τροφή…
Μάννα απ' τον ουρανό.
-Απ' το στόμα της. -Απ' τον Θεό.
-Για να σε θρέψει. -Μάννα.
Τροφή, Άννα.
Τροφή.
Ήταν ένα ιερό μυστικό.
Ένα μυστήριο.
Άννα.
Άννα, πρέπει να το πω.
Πρέπει.
Γι' αυτό είμαι εδώ, για να μάθω την αλήθεια.
Φάε, τότε.
Αν σε φιλούσε πάλι η μητέρα σου;
Κι αν…
Κι αν ο Θεός
μπορούσε να σου προσφέρει πάλι μάννα;
Γιατί δεν τρως, Άννα;
Σε λατρεύω,
τίμιε σταυρέ,
που σε κόσμησαν τα τρυφερά,
λεπτά και πανάγια μέλη…
Η προσευχή σου;
Τριάντα τρεις φορές.
Ενώ νηστεύω.
Μα με τι σκοπό, Άννα; Γιατί;
Μία ψυχή θα απελευθερωθεί.
Θ' απελευθερωθεί;
Από την Κόλαση.
Ο αδερφός σου;
Θα είναι πολύ κοντά τώρα.
Άννα,
νηστεία είναι να μην τρως ένα γεύμα, όχι κανένα.
Έτσι θα εξιλεωθώ.
Πρέπει να τον σώσω
από τις φλόγες.
Καίγεται συνέχεια.
Όχι.
Όχι, κυρία Λιμπ.
Έτσι είναι η Κόλαση.
-Όχι. -Είναι αδιάκοπη.
Άννα, μικρό αγόρι ήταν.
Παιδί ήταν. Γιατί να καίγεται;
Τι έκανε;
Είπε ότι ήταν διπλή.
Διπλή;
Διπλή αγάπη.
Αδερφή…
και σύζυγος.
Κι εγώ…
Πόσο χρονών ήσουν;
Εννιά.
Μόνο μία φορά;
Η αγάπη είναι παντοτινή.
Μου το είπε σαν να 'ταν ιστορία.
Παντρευτήκαμε τη νύχτα.
Και μετά αρρώστησε.
Δεν ήταν ιερός. Τιμωρούνταν.
Και…
Κι η μαμά είπε…
-Ότι εγώ έφταιγα που τον πήρε ο Θεός. -Όχι.
Όχι. Δεν είναι αλήθεια αυτό.
Δεν είναι αλήθεια, Άννα.
Όχι.
Ανταπέδωσα την αγάπη του.
Έχετε επείγουσες πληροφορίες σχετικά με την παρακολούθηση, κα Ράιτ;
Μάλιστα.
Παρακαλώ.
Η Άννα Ο'Ντόνελ πεθαίνει.
-Κυρία Ράιτ… -Μετά βίας στέκεται όρθια.
Μετά βίας κινείται.
Είναι εμπύρετη κι οι σφυγμοί της ολοένα κι αυξάνονται.
Αν ανησυχείτε για την υγεία της ασθενούς,
να απευθυνθείτε σ' εμένα, αντί να τους καλείτε όλους…
Η παρακολούθησή μας αποτρέπει το μόνο πράγμα που την κρατά ζωντανή.
Συνεχίστε.
Η μητέρα της Άννας, η κυρία Ο'Ντόνελ,
της δίνει τροφή από το στόμα της.
Τη φιλά στο πρόσωπο για καλημέρα και για καληνύχτα
και ταΐζει την κόρη της με κάθε φιλί.
Σαν πουλί.
Τώρα που έχετε την απάντησή σας, σας εκλιπαρώ να σταματήσετε
και να κάνετε ό,τι μπορείτε για να μην πεθάνει.
Ψέματα.
Δεν λέω ψέματα.
Ήταν λάθος, ένα φρικτό λάθος,
να φέρουμε νοσοκόμα.
Μια Αγγλίδα νοσοκόμα.
Για ποιον λόγο να λέω ψέματα;
"Σταδιακός Φόνος", κυρία Ράιτ.
Τα παράπονα στον δημοσιογράφο. Δεν το έγραψε αυτή.
Πώς είδε, τότε, το κορίτσι που νηστεύει;
Τον κύριο Μπερν να ρωτήσετε, όχι εμένα.
Εμποδίσατε το κορίτσι να βλέπει τη μητέρα και τον πατέρα της,
αλλά τη δώσατε απλόχερα σε δημοσιογράφο.
Έκανα ό,τι μου ζητήσατε.
Αδελφή Μάικλ,
παρατηρήσατε αυτήν την τακτική μεταξύ μάνας και παιδιού;
Εγώ…
όχι, Σερ Ότγουεϊ.
Ορίστε. Ψέματα.
-Όχι. -Δικά της παραμύθια.
Δεν λέω ψέματα.
-Κακώς ήρθε. -Σας λέω την αλήθεια.
Ίσως πρέπει να ρωτήσουμε την ίδια την Άννα.
Πολύ καλά.
Φέρτε το παιδί.
Περάστε.
Να την.
Άννα,
η κυρία Ράιτ μοιράστηκε μαζί μας
κάτι που παρατήρησε
ανάμεσα σ' εσένα και τη μητέρα σου.
Σε ταΐζει η μητέρα σου, Άννα;
Μεταφέρει τροφή απ' το στόμα της στο δικό σου;
Να θέσω πιο απλά την ερώτηση, αν μου επιτρέπεις.
Έχεις φάει τίποτα
τους τελευταίους τέσσερις μήνες, Άννα;
Μάννα απ' τον ουρανό.
Αυτό μόνο.
Μπράβο σου, Άννα.
Θα συνεχίσετε κανονικά την παρακολούθηση, κα Ράιτ.
-Ανόητοι. -Κύριε Ράιαν.
Η παρακολούθηση θα συνεχιστεί.
Μόλις μας το είπε. Βρήκε τον λόγο.
Όλοι συμφωνήσαμε για την παρακολούθηση,
και θα την ολοκληρώσουμε.
Θα τη φροντίζω μέχρι να πεθάνει.
Όπως έχω ξανακάνει πολλές φορές.
Δεν θα μιλήσω άλλο.
Θα τελέσω λειτουργία για εσάς αύριο το βράδυ.
Για να ζητήσουμε δύναμη και ελπίδα
και την ανάρρωσή σου, Άννα.
Ευχαριστώ, πάτερ.
Μπράβο σου.
Μπράβο σου. Τελειώσαμε.
Τελειώσαμε.
Ξάπλωσε. Έλα.
Έτσι μπράβο.
Κλείσε τα μάτια.
Πεθαίνει.
Είναι εκλεκτή.
Δεν είναι εκλεκτή. Παιδί είναι.
-Δεν μας ξέρεις. -Στάσου.
Σίγουρα ισχύει από πολλές απόψεις.
Και σίγουρα δεν καταλαβαίνω πολλά για τη ζωή σας.
Μα ξέρω πώς είναι η θλίψη
και η απώλεια.
Ξέρω τον πόνο απ' τον χαμό ενός παιδιού.
Δεν…
Αν αφήσεις την Άννα να πεθάνει αντί να το αποτρέψεις,
θα είναι φριχτό.
Για τη σωτηρία της είναι.
Φίλα την ξανά για καληνύχτα.
Ή για καλημέρα.
Ή για αντίο.
Αυτή η ζωή είναι πολύ μικρή, κυρία Ράιτ.
Η επόμενη είναι αιώνια.
Τα παιδιά μου θα πάνε στον Παράδεισο.
Αυτό είναι τρελό.
-Σκέτη τρέλα, Λιμπ. -Καλά.
Μη βοηθήσεις.
Θα την πάρεις απ' τους δικούς της;
Αυτοί δεν τη θέλουν.
Δεν έχεις καταλάβει καθόλου τον λαό μου. Αυτός ο άντρας την αγαπάει.
Η αγάπη προϋποθέτει κάποια αντίδραση,
κάποια παρέμβαση κάποια στιγμή.
Όχι απραξία.
Η πίστη του, η προσευχή του, είναι η αντίδρασή του.
-Δεν καταλαβαίνεις. -Ίσως. Ναι.
Αλλά εδώ δεν μιλάμε για φιλοσοφικό ερώτημα.
Μιλάμε για τη ζωή ενός παιδιού. Τη σκοτώνουν.
Εσύ το έγραψες.
Ή έλεγες ψέματα;
-Οι γονείς της… -Την απογοήτευσαν.
-Δεν… -Θα με βοηθήσεις;
Θα είναι στη λειτουργία απόψε. Πρέπει να τη βοηθήσω.
Να κάνω κάτι καλό, σε παρακαλώ.
Ο ήλιος δύει στις εννιά. Θα έρθεις στο πηγάδι;
Θα είναι κάτι νέο και για τους δυο μας.
Μια νέα ιστορία. Μια νέα ζωή.
Δεν το θέλω.
Δεν σου ζητάω να μ' ερωτευτείς.
Σου ζητώ να βοηθήσεις και ίσως…
Ίσως να ζήσεις αλλιώς και να είσαι ικανοποιημένος αλλού.
Όχι.
Αν δεν θες να έρθεις…
Θα ήθελα πολύ…
Θέλω να έρθεις.
Αλλά αν δεν θέλεις, θα μας πας στο Δουβλίνο;
Τίποτα παραπάνω.
Δεν μου ζητάς κάτι απλό.
Είναι απαγωγή, Λιμπ. Θα μπούμε φυλακή.
Δεν θα 'θελες να πάλευαν για τους δικούς σου;
Συγγνώμη. Σου ζητώ συγγνώμη.
Γουίλ, όχι.
Σε παρακαλώ. Συγγνώμη.
Άννα.
Άννα, θέλω να ξυπνήσεις.
Άννα.
Πηγαίνω στο πλευρό του Θεού;
Ναι.
Κοντεύει η ώρα.
Η Άννα θα πάει στον Θεό.
Η Άννα θα πεθάνει τώρα.
Κι αν…
Κι αν,
μόλις πεθάνει η Άννα,
ξυπνήσεις εσύ;
Σαν ένα νέο κοριτσάκι.
Εννέα ετών.
Τίποτα κακό δεν συνέβη σ' αυτό το κοριτσάκι.
Πώς θα τη λένε;
Ναν.
Φυσικά.
Η Άννα θα πεθάνει.
Ναι.
Η Άννα θα πεθάνει,
αλλά η Ναν θα ζήσει.
Ώρα να πας στον Θεό, Άννα.
Μη φοβάσαι.
Μη φοβάσαι. Εδώ είμαι.
Κλείσε τα μάτια.
Εμπρός.
Έτσι μπράβο.
Αντίο, Άννα.
Ναν;
Μπορείς να ξυπνήσεις τώρα, Ναν.
Ναν;
Είμαι η Ναν;
Ναι.
Ναι, είσαι η Ναν.
Είναι όλα εδώ.
"8:22 μ.μ. Σοβαρή πνευμονική συμφόρηση.
8:43 μ.μ. Παραλήρημα.
8:49 μ.μ. Αναπνευστική δυσχέρεια.
Ακανόνιστος καρδιακός παλμός.
8:57 μ.μ.
Θάνατος".
Αυτό
που με προβληματίζει είναι…
Πώς τυλίχτηκε στις φλόγες το σπίτι,
κυρία Ράιτ;
Ομολογώ
πως, όταν πέθανε, πανικοβλήθηκα.
Όταν προσπάθησα να τη συνεφέρω,
η φού…
Ο λύχνος.
Μάλλον τον έριξα με το φόρεμα.
Σας πήραμε να την παρακολουθείτε και μας αφήσατε μόνο στάχτες.
Ούτε καν τα οστά της; Πόσο προσπάθησαν;
Η δυνατή βροχή το έκανε ακόμα πιο δύσκολο.
Απίστευτο.
Τα χαλάσματα θα γίνουν ιερό.
Σταμάτα τις ανοησίες, Φλιν.
Αν εξέταζαν το πτώμα,
θα βλέπαμε ένα παιδί που λιμοκτόνησε.
Μόνο ιερότητα θα βρίσκαμε.
Η πρώτη μας αγία από τον Μεσαίωνα.
Πάτερ, για όνομα.
Τίποτα δεν έχει αποδειχθεί, Φλιν.
Πράγματι.
Διότι αυτή η γυναίκα κατέστρεψε τις αποδείξεις του θαύματος
καίγοντας το σπίτι.
Χριστέ μου.
Κατηγορία είναι αυτή;
Φυσικά και είναι κατηγορία.
-Να αναλάβει η αστυνομία. -Αρκετά.
Το ερώτημα που επείγει περισσότερο,
όπως το βλέπω εγώ,
είναι πόση ευθύνη μπορεί να αποδοθεί σε μια νοσοκόμα
που εκτελούσε καθήκοντα ως απεσταλμένη
αυτής της επιτροπής.
Θα παραμείνετε εδώ
μέχρι να σας επιτρέψει ο αστυφύλακας να φύγετε.
Και εξυπακούεται
ότι δεν θα λάβετε την πληρωμή σας.
Πονάς;
Φριχτό.
Που το άφησαν να κρατήσει τόσο.
Που ένα κορίτσι πέθανε.
Ντροπή τους.
Μπορώ…
Μπορώ να σε ρωτήσω κάτι;
Πριν σε βρω χθες βράδυ,
πιστεύω ότι είδα ένα όραμα.
Ένιωθα άβολα να παραμείνω ως το τέλος της λειτουργίας.
Και καθώς πήγαινα στο σπίτι,
είδα…
έναν άγγελο
επάνω σε άλογο,
να φεύγει με την Άννα.
Έχει πάει κάπου καλύτερα;
Μπορείς να το υποσχεθείς;
Το υπόσχομαι.
"Συνεπώς, λόγω του ότι δεν βρέθηκε σορός,
το διάσημο κορίτσι που νήστευε
δηλώθηκε νεκρό
ερήμην.
Κανείς δεν φταίει.
Κανένα φταίξιμο δεν φέρουν
ο πατέρας και η μητέρα
που άφησαν το παιδί
να μαραζώσει.
Και καμία κατηγορία
δεν θα επιρριφθεί στον ηλικιωμένο ιατρό
που είχε την αυταπάτη
ότι ανακάλυψε την Πηγή της Νεότητας.
Ούτε και η αυτόκλητη επιτροπή
καλείται να εξηγήσει γιατί επέβλεψαν τη λιμοκτονία
ενός ακόμα παιδιού της Ιρλανδίας.
Ίσως δεν είναι μόνο ένα χωριό που μαζεύεται για να πενθήσει τον χαμό
και να μετανοήσει για τις αμαρτίες του,
ούτε μόνο μία χώρα.
Παντού στην Αυτοκρατορία,
δεν αφήνουν παιδιά να κείτονται
και να πεθαίνουν σε χαντάκια και αυλάκια
κάθε νύχτα του χρόνου;
Είναι ένας ολόκληρος λυπηρός κόσμος
που πεινάει πολύ και δεν βλέπει το θαύμα
σε κάθε συνηθισμένο παιδί".
Κυρία Λιμπ;
Επιβάτες του ΣΣ Νορθάμπερλαντ, με προορισμό το Σίδνεϊ.
Ανοίξτε τις πύλες.
Ονόματα;
Ελίζαμπεθ Τσέσιρ.
Τ-Σ-Ε-Σ-Ι-Ρ.
Γουίλκι Τσέσιρ.
Το όνομά σου;
Μη φοβάσαι, αγάπη μου.
Ναν Τσέσιρ.
Εντάξει.
-Από δω. -Ευχαριστούμε.
Επόμενος.
Μέσα. Έξω.
Υποτιτλισμός: Κατερίνα Περδικάκη